Blaze7451/Wiki-th-20250601 huggingface dataset:
วิกิพีเดีย:คู่มือการเขียน/การทับศัพท์ภาษาเกาหลี

การทับศัพท์ภาษาเกาหลีในที่นี้เป็นหลักการที่กำหนดตามราชบัณฑิตยสถาน (ปัจจุบันคือสำนักงานราชบัณฑิตยสภา)

**หลักทั่วไป**
1. หลักเกณฑ์นี้ใช้สำหรับเขียนทับศัพท์ภาษาเกาหลีที่เขียนด้วยอักษรโรมัน โดยมีตารางเทียบเสียงพยัญชนะและสระตามที่ออกเสียงในภาษาเกาหลีมาตรฐานไว้ให้เป็นแนวเทียบ
2. เนื่องจากภาษาเกาหลีมีการถ่ายถอดเป็นอักษรโรมันหลายระบบ ในหลักเกณฑ์นี้ได้เลือกใช้อักษรโรมันจาก 2 ระบบ ได้แก่ ระบบการถอดอักษรเกาหลีเป็นอักษรโรมันฉบับปรับปรุง (Revised Romanization of Korean) ซึ่งใช้เป็นทางการในเกาหลีใต้ และระบบแมกคูน-ไรซ์ชาวเออร์ (McCune-Reischauer) ซึ่งนิยมใช้กันมานานและยังคงมีใช้อยู่ โดยจะให้ตารางเทียบเสียงไว้ทั้ง 2 ระบบ แต่ตัวอย่างที่ให้ไว้ในหลักเกณฑ์ทั่วไปใช้ตามระบบการถอดภาษาเกาหลีเป็นอักษรโรมันฉบับปรับปรุง
::ชื่อเฉพาะที่มิได้ถ่ายเป็นอักษรโรมันตามระบบการถอดภาษาเกาหลีเป็นอักษรโรมันฉบับปรับปรุงและระบบแมกคูน-ไรซ์ชาวเออร์ ให้ทับศัพท์ตามเสียงที่เจ้าของภาษานิยม เช่น
3. คำทับศัพท์ที่มีประกาศในราชกิจจานุเบกษา เช่น คำในพจนานุกรม ฉบับราชบัณฑิตยสถาน, กำหนดชื่อประเทศ ดินแดน เขตการปกครอง และเมืองหลวง ฯลฯ ให้ใช้ตามฉบับล่าสุด
4. คำที่รับมาใช้ในภาษาไทยเป็นเวลานานแล้วและเขียนเป็นคำไทยจนเป็นที่ยอมรับกันทั่วไป ให้ใช้ต่อไปตามเดิม เช่น กิมจิ, เทควันโด, อารีดัง, ฮุนได, วอน (สกุลเงิน)
5. พยัญชนะควบกล้ำที่มีสระหน้า ให้นำสระหน้าไปไว้ระหว่างพยัญชนะควบกล้ำนั้น เช่น
6. คำทับศัพท์ชื่อและชื่อสกุล เมื่อทับศัพท์ให้เขียนติดกัน เว้นวรรค หรือมีเครื่องหมายยัติภังค์ตามต้นฉบับอักษรโรมัน เช่น
7. คำวิสามานยนามเช่นชื่อทางภูมิศาสตร์ที่เขียนด้วยอักษรโรมัน แม้ว่าจะเว้นวรรคหรือมีเครื่องหมายยัติภังค์ ให้ทับศัพท์โดยเขียนติดกัน ส่วนคำที่บอกประเภทของชื่อเฉพาะไม่ต้องทับศัพท์ เช่น
::7.1 -do (จังหวัด) เช่น
::7.2 teukbyeolsi (เมืองปกครองพิเศษ, กรุง) เช่น
::7.3 -si หรือ si (เมือง) เช่น
::7.4 -gun หรือ gun (อำเภอ) เช่น
::7.5 -gu (เขต) เช่น
::7.6 gang (แม่น้ำ) เช่น
::7.7 san (ภูเขา) เช่น
::7.8 -seom, -do (เกาะ) เช่น
::7.9 daehakgyo (มหาวิทยาลัย) เช่น
::7.10 yeok (สถานีรถไฟ) เช่น
::7.11 sijang (ตลาด) เช่น
::7.12 -ga (ถนน) เช่น

**ตารางเทียบเสียง**

**ระบบการถอดอักษรเกาหลีเป็นอักษรโรมันฉบับปรับปรุง**

**เสียงพยัญชนะ**

**เสียงสระ**

**= สระเดี่ยว =**
หมายเหตุ

**= สระประสมสองเสียง =**

**ระบบแมกคูน-ไรซ์ชาวเออร์**

**เสียงพยัญชนะ**
หมายเหตุ

**เสียงสระ**

**= สระเดี่ยว =**

**= สระประสมสองเสียง =**

**ดูเพิ่ม**
 ภาษาเกาหลี- การถอดอักษรเกาหลีเป็นอักษรโรมัน- หลักเกณฑ์การทับศัพท์ของราชบัณฑิตยสถานและสำนักงานราชบัณฑิตยสภา

**แหล่งข้อมูลอื่น**
  หลักเกณฑ์การทับศัพท์ภาษาเกาหลี ตามประกาศสำนักนายกรัฐมนตรี เรื่อง หลักเกณฑ์การทับศัพท์ภาษาเกาหลี และภาษาเวียดนาม ลงวันที่ 22 มิถุนายน 2555
หมวดหมู่:ภาษาเกาหลี
หมวดหมู่:การทับศัพท์ในวิกิพีเดีย
หมวดหมู่:รูปแบบการเขียนในวิกิพีเดีย
หมวดหมู่:แนวปฏิบัติวิกิพีเดีย
ไกรสร นันทมานพ

ไกรสร นันทมานพ (2 กรกฎาคม พ.ศ. 2474 – 26 พฤศจิกายน พ.ศ. 2553) อดีตนักการเมืองที่มีชื่อเสียงของจังหวัดฉะเชิงเทรา และอดีตกำนันในพื้นที่  เป็นที่รู้จักกันดีของผู้คนในท้องถิ่นในชื่อ กำนันไกรสร

**ประวัติ**
นายไกรสรเกิดเมื่อวันที่ 2 กรกฎาคม พ.ศ. 2474 ที่ตำบลเกาะขนุน อำเภอพนมสารคาม จังหวัดฉะเชิงเทรา เป็นบุตรของนายเจริญ และนางเชื่อม นันทมานพ 
เคยเป็นกำนันในตำบลเกาะขนุน อันเป็นบ้านเกิดในปี พ.ศ. 2514 เคยได้รับรางวัลแหนบทองคำจากกระทรวงมหาดไทย และได้รับการยกย่องเป็นกำนันดีเด่นถึง 2 ครั้ง จนกระทั่งระหว่างปี พ.ศ. 2522-พ.ศ. 2526 ได้รับเลือกตั้งเป็นสมาชิกสภาผู้แทนราษฎร (ส.ส.) จังหวัดฉะเชิงเทรา สมัยที่ 1 สังกัดพรรคสยามประชาธิปไตย และดำรงตำแหน่งกรรมาธิการการปกครองสภาผู้แทนราษฎร ในปี พ.ศ. 2526 ได้รับเลือกเป็น ส.ส. สมัยที่ 2 สังกัดพรรคกิจสังคม และได้รับการแต่งตั้งให้ดำรงตำแหน่งเป็นผู้ช่วยเลขานุการรัฐมนตรีว่าการกระทรวงการคลัง และกระทรวงพาณิชย์ (นายอำนวย ยศสุข)
ในปี พ.ศ. 2529 ได้รับเลือกตั้งเป็น ส.ส. สมัยที่ 3 สังกัดพรรคก้าวหน้า ดำรงตำแหน่งเป็นกรรมาธิการการทหารสภาผู้แทนราษฎร และดำรงตำแหน่งเป็นเลขาธิการพรรคก้าวหน้า ในปี พ.ศ. 2537 ได้รับแต่งตั้งเป็นประจำสำนักนายกรัฐมนตรี และต่อมาในปี พ.ศ. 2539 ได้รับเลือกตั้งเป็น ส.ส. สมัยที่ 4 ใน เขต 1 จังหวัดฉะเชิงเทรา สังกัดพรรคประชาธิปัตย์ และดำรงตำแหน่งกรรมาธิการการทหารสภาผู้แทนราษฎร พร้อมได้รับแต่งตั้งเป็นประธานที่ปรึกษารัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม (ดร.อาทิตย์ อุไรรัตน์) จากนั้นยังได้รับการแต่งตั้งเป็นรองประธานที่ปรึกษา ดร.บุญเลิศ ไพรินทร์ สมาชิกวุฒิสภา (ส.ว.) จังหวัดฉะเชิงเทรา
นายไกรสร ถือได้ว่าเป็นนักการเมืองที่ได้สร้างความเจริญโดยพัฒนาท้องถิ่นเป็นอย่างมาก โดยทั้งบริจาคที่ดินส่วนตัวจำนานมากแก่ทางราชการ เพื่อนำไปพัฒนาเป็นพื้นที่สาธารณประโยชน์ต่าง ๆ มากมาย และผลักดันให้เกิดสาธารณูปโภคต่าง ๆ ในท้องถิ่น เช่น โรงเรียน และถนน
ในบั้นปลายชีวิต นายไกรสรป่วยเป็นโรคไต ความดันโลหิตสูง และเบาหวาน ต้องเข้ารับการรักษาตัวที่โรงพยาบาลอยู่เป็นประจำ จนกระทั่งถึงแก่อนิจกรรมเมื่อวันที่ 26 พฤศจิกายน พ.ศ. 2553 เวลา 00.30 น. ที่โรงพยาบาลบำรุงราษฎร์ อายุได้ 79 ปี มีพิธีพระราชทานเพลิงศพเมื่อวันที่ 4 ธันวาคม พ.ศ. 2553 ณ วัดพงศาราม ตำบลเกาะขนุน อำเภอพนมสารคาม จังหวัดฉะเชิงเทรา

**เครื่องราชอิสริยาภรณ์**

**อ้างอิง**
2553
หมวดหมู่:บุคคลจากอำเภอพนมสารคาม
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดฉะเชิงเทรา
หมวดหมู่:พรรคสหประชาธิปไตย
หมวดหมู่:พรรคชาติประชาธิปไตย (พ.ศ. 2525)
หมวดหมู่:พรรคก้าวหน้า (พ.ศ. 2526)
หมวดหมู่:พรรคเอกภาพ
หมวดหมู่:พรรคกิจสังคม
หมวดหมู่:นักการเมืองพรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
กระโจมกลางวัน

กระโจมกลางวัน คือ สิ่งก่อสร้างที่ไม่ได้ติดตั้งไฟสัญญาณ ใช้เป็นเครื่องหมายทางเรือในเวลากลางวัน มีรูปแบบเหมือน ประภาคาร แต่ไม่มีระบบไฟตะเกียง ใช้การทาสีคาดเป็นแถบสีเพื่อให้มองเห็นได้ง่าย

**อ้างอิง**
ศัพท์ทหารเรือ กระโจมกลางวันfix-attempted=yes 
หมวดหมู่:การเดินเรือ
หมวดหมู่:สิ่งก่อสร้างชายฝั่ง
หมวดหมู่:เครื่องหมายทางเรือ
ปูเสฉวนยักษ์จุดขาว

ปูเสฉวนยักษ์จุดขาว (Giant hermit crab, White-spotted hermit, crab, Spotted hermit crab; Dardanus megistos) เป็นปูเสฉวนชนิดหนึ่ง
มีลำตัวสีแดงแต้มด้วยจุดสีขาวขอบสีน้ำตาลกระจายทั่วไป ก้านตาสีแดง บริเวณโคนหนวดคู่ที่สองสีขาวยาวมากและมีขนแข็งกระจายอยู่ทั่วลำตัวที่เห็นได้จากภายนอก ก้ามมีขนาดใหญ่ แต่มีขนาดไม่เท่ากันปล้องสุดท้ายของขาเดินสองคู่แรกเรียวยาวขนาดความยาวกระดองประมาณ 8 เซนติเมตร นับเป็นปูเสฉวนขนาดใหญ่สุดที่พบในน่านน้ำไทย สามารถใหญ่ได้ถึง 20 เซนติเมตร 
กระจายพันธุ์อยู่ในแนวปะการังของแถบอินโด-แปซิฟิกพบได้จนถึงแอฟริกา, ทะเลจีนใต้ และฮาวาย  มักอยู่ตามพื้นทะเลที่ห่างจากชายฝั่ง และจับได้ด้วยอวนลาก มักอาศัยอยู่ในเปลือกหอยสังข์จุกพราหมณ์ ซึ่งเป็นหอยเปลือกหนา ปลายยอดเป็นจุก 

**อ้างอิง**

**แหล่งข้อมูลอื่น**
หมวดหมู่:ปูเสฉวน
ปูเสฉวนบกก้ามแถวฟัน

ปูเสฉวนบกก้ามแถวฟัน (tawny hermit crab; Coenobita rugosus) เป็นปูเสฉวนชนิดหนึ่ง ในวงศ์ปูเสฉวนบก (Coenobitidae)
มีขาเดิน 4 ขา มีก้านปากขนาดเล็กและขนาดใหญ่ ก้านตามีขนาดใหญ่และยาวมีแถบสีน้ำตาลหรือส้ม ก้ามมีขนาดใหญ่  มีขนที่ขาเดินคู่ที่อยู่ถัดจากก้าม และสามารถส่งเสียงได้เมื่อถูกรบกวนเพื่อข่มขู่ผู้รุกรานด้วยการใช้ก้านปากขนาดใหญ่ขูดกับเปลือกหอยที่อาศัยอยู่ ทำให้เกิดเสียง  มีสีสันที่แตกต่างหลากหลายออกไปตามแต่สภาพแวดล้อมที่อยู่และอาหารที่กิน เช่น สีเขียว, สีน้ำตาลและสีเทา, สีดำ, สีขาว, สีชมพู, สีฟ้า เป็นต้น
มีความยาวเต็มที่ได้ 15 มิลลิเมตร (0.59 นิ้ว) กระจายอยู่ทั่วไปตามหาดทรายของชายฝั่งทะเลอินโด-แปซิฟิก กินอาหารจำพวกอินทรียสาร, ซากปลา และผลไม้ทั่วไป ในประเทศไทยพบชุกชุมที่อุทยานแห่งชาติหมู่เกาะสุรินทร์ หากินในเวลากลางคืน โดยที่กลางวันและซ่อนตัวอยู่ใต้ใบไม้

**อ้างอิง**

**แหล่งข้อมูลอื่น**
หมวดหมู่:ปูเสฉวน
อันดับฐานปูไม่แท้จริง

อันดับฐานปูไม่แท้จริง หรือ อันดับฐานปูไม่แท้ (False crab; อันดับฐาน: Anomura)  เป็นอับดับฐานของสัตว์ไม่มีกระดูกสันหลังจำพวกหนึ่ง ในไฟลัมย่อยครัสเตเชียน ใช้ชื่อวิทยาศาสตร์ว่า Anomura 
มีลักษณะทั่วไปคล้ายกับปู หรือ Brachyura จนหลายชนิดมีชื่อสามัญเรียกนำหน้าว่า ปู แต่ความจริงแล้ว สัตว์กลุ่มนี้ยังมีลักษณะที่แตกต่างไปจากปูแท้จริง อีกหลายประการ ได้แก่
*มีรูปร่างที่หลากหลาย
*มีส่วนท้องที่ยังคงยืดยาว หรือถ้าหดสั้น แต่ถ้ายังมีส่วนที่โผล่ออกมาจากใต้กระดอง
*กระดองมีทั้งสมมาตรและไม่สมมาตร
*ขาคู่ที่ 5 ลดรูปลงมีขนาดเล็ก
*มีตาอยู่ตรงกลางระหว่างหนวดคู่ที่ 2
โดยสัตว์ที่อยู่ในอันดับฐานนี้ที่เป็นที่รู้จักกันดี ได้แก่ ปูเสฉวน, ปูอลาสกา, จักจั่นทะเล เป็นต้น 

**ดูเพิ่ม**
Brachyura

**อ้างอิง**
หมวดหมู่:กุ้ง-กั้ง-ปู
หมวดหมู่:สัตว์ขาปล้อง
แม่แบบ:เหตุการณ์ปัจจุบัน/2555 กรกฎาคม 24

ภัยธรรมชาติ
*ไต้ฝุ่นระดับ 4 "วิเซนเต" ถล่มฮ่องกงและมณฑลกวางตุ้งของจีน ส่งผลให้มีผู้บาดเจ็บ, การยกเลิกเที่ยวบินและการระงับการให้บริการขนส่งมวลชนรวมถึงธุรกิจต่างๆ  (Reuters),  (AAP via Herald Sun),  (ไทยรัฐออนไลน์)
}
จักจั่นทะเล

จักจั่นทะเล เป็นสัตว์ไม่มีกระดูกสันหลัง จำพวกอาร์โธพอด ในไฟลัมย่อยครัสตาเชียน อันดับฐานปูไม่แท้ โดยใช้ชื่อวิทยาศาสตร์ว่า Hippoidea
จักจั่นทะเล เป็นสัตว์ที่มีรูปร่างคล้ายกับจักจั่นที่เป็นแมลง ตัวขนาดเท่าแมลงทับ แต่อาศัยอยู่ในทะเลอันเป็นที่มาของชื่อสามัญ ซึ่งตามพจนานุกรมฉบับ เปลื้อง ณ นคร ได้อธิบายไว้ว่า
จักจั่นทะเล ขนาดเท่านิ้วหัวแม่โป้ง มีกระดองแข็งคล้ายปู มีขาทั้งหมด 5 คู่ แต่ส่วนของขาว่ายน้ำไม่ได้ใช้ว่ายน้ำ แต่ใช้ในการพยุงรักษาไข่เหมือนปูมากกว่า ส่วนหัวมีกรี แต่ไม่แข็งเหมือนกุ้ง ไม่มีก้ามหนีบ เป็นสัตว์ที่กินแพลงก์ตอน, สัตว์น้ำขนาดเล็ก และพืชน้ำจำพวกสาหร่ายที่ลอยมากับกระแสน้ำเป็นอาหาร โดยปกติแล้วจะอาศัยอยู่ในพื้นทรายที่ใกล้ชายฝั่งทะเลทั่วโลก เมื่อพบกับศัตรูผู้รุกรานจะมุดตัวลงใต้ทรายอย่างรวดเร็ว โดยโผล่มาแค่ก้านตา จะมีร่องรอยที่มุดลงทรายเป็นรูปตัวยู (U) หรือตัววี (V)  มีพฤติกรรมการขยายพันธุ์ ด้วยการที่ตัวผู้จะฉีดน้ำเชื้อเข้าไปผสมกับไข่ของตัวเมีย ที่เกาะอยู่ใต้ท้องเหมือนกับสัตว์จำพวกอื่นในไฟลัมย่อยครัสตาเชียนเหมือนกัน โดยวางไข่ใต้พื้นทรายลึกลงไปริมชายหาด เมื่อฟักเป็นตัวอ่อนก็ถูกกระแสคลื่นน้ำพัดพาออกไปใช้ชีวิตเบื้องต้นเหมือนแพลงก์ตอน จากนั้นเมื่อเจริญเติบโตขึ้นก็ถูกกระแสน้ำพัดกลับเข้าฝั่งเป็นวงจรชีวิต จักจั่นทะเลตัวเมียจะมีขนาดใหญ่กว่าตัวผู้มาก โดยตัวผู้จะมีขนาดใหญ่ประมาณ 10 มิลลิเมตรเท่านั้น 
สามารถแบ่งออกได้เป็น 3 วงศ์ ด้วยกัน ได้แก่
Albuneidae Stimpson, 1858
*Albunea Weber, 1795
*Austrolepidopa Efford & Haig, 1968
*Harryhausenia Boyko, 2004 †
*Italialbunea Boyko, 2002 †
*Lepidopa Stimpson, 1858
*Leucolepidopa Efford, 1969
*Paralbunea Serène, 1977
*Paraleucolepidopa Calado, 1996
*Praealbunea Fraaije, 2002 †
*Squillalbunea Boyko, 2002
*Stemonopa Efford & Haig, 1968
*Zygopa Holthuis, 1961
Blepharipodidae Boyko, 2002
*Blepharipoda Randall, 1840
*Lophomastix Benedict, 1904
Hippidae Latreille, 1825
*Emerita Scopoli, 1777
*Hippa Fabricius, 1787
*Mastigochirus Miers, 1878
ในประเทศไทยมักพบที่หาดไม้ขาว และหาดต่าง ๆ ในจังหวัดภูเก็ต โดยที่หาดไม้ขาวพบมากที่สุด เนื่องจากเป็นหาดที่ธรรมชาติยังคงบริสุทธิ์อยู่ จักจั่นทะเลสามารถนำมารับประทานเป็นอาหารได้ ด้วยวิธีการปรุงต่าง ๆ ในบางฤดูกาลจะพบตามหาดทั่วไปหมด วิธีการจับใช้วิธีแบบดั้งเดิม คืิอ ใช้สวิงที่มีความห่างของตาข่ายประมาณ 1.5 เซนติเมตร ลากไปตามชายหาด เมื่อพบตัวที่ยังเล็กอยู่หรือไข่ที่แก่เป็นสีน้ำตาลเข้มจะปล่อยไป เพื่อให้เจริญเติบโตแพร่ขยายพันธุ์สืบไป  สำหรับชนิดที่พบได้ในน่านน้ำไทย คือ จักจั่นนางแอ่น (Albunea symmysta-เป็นชนิดที่หาได้ยากที่สุด), จักจั่นทะเลธรรมดา (Emerita emeritus-เป็นชนิดที่พบได้ทั่วไป) และจักจั่นควาย (Hippa adactyla-เป็นชนิดที่มีขนาดใหญ่ที่สุด) 

**อ้างอิง**

**แหล่งข้อมูลอื่น**
หมวดหมู่:ปูไม่แท้จริง
สภาผู้แทนราษฎรไทย ชุดที่ 12

สมาชิกสภาผู้แทนราษฎรไทย ชุดที่ 12 (4 เมษายน พ.ศ. 2519 – 6 ตุลาคม พ.ศ. 2519) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 279 คน โดยมาจากการเลือกตั้งแบบทางตรง แบบผสม ระหว่างเขตกับแบ่งเขต จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ถือเกณฑ์ราษฎร 150,000 คน ต่อผู้แทนราษฎรหนึ่งคน
สภาชุดนี้สิ้นสุดสมาชิกภาพลง เนื่องจากคณะปฏิรูปการปกครองแผ่นดิน นำโดย พลเรือเอกสงัด ชลออยู่ เข้ายึดอำนาจการปกครองในประเทศ ในวันที่ 6 ตุลาคม พ.ศ. 2519

**จำนวนสมาชิกสภาผู้แทนราษฎรจำแนกตามพรรคและภาค**

**รายนามสมาชิกสภาผู้แทนราษฎร**
มีรายนามดังนี้

**กรุงเทพ**

**ภาคกลาง === 

**ภาคเหนือ ===  

**ภาคตะวันออกเฉียงเหนือ**

**ภาคใต้**

**ภาคตะวันออก ===  

**ภาคตะวันตก === 

**ผู้ดำรงตำแหน่ง**
ประธานสภาผู้แทนราษฎร อุทัย พิมพ์ใจชน
รองประธานสภาผู้แทนราษฎร  มงคล สุคนธขจร

**อ้างอิง**

**แหล่งข้อมูลอื่น**
  สภาผู้แทนราษฎรไทย ชุดที่ 12 date=2013-03-26
ปูม้า (สกุล)

ปูม้า (Swimming crab) เป็นสกุลของปูสกุลหนึ่ง ในวงศ์ปูว่ายน้ำ (Portunidae) ใช้ชื่อสกุลว่า Portunus (/ปอร์-ทู-นัส/)
มีลักษณะกระดองแบนราบและกว้าง ขาคู่สุดท้ายแพเป็นใบพาย ใช้สำหรับว่ายน้ำ ซึ่งจะว่ายน้ำได้ดีและเร็วมาก ปกติจะหากินในเวลากลางคืน ส่วนเวลากลางวันจะฝังตัวอยู่ใต้ทราย ในระดับความลึกประมาณ 7-30 เมตร โดยโผล่มาเพียงตาและหนวดเพื่อสังเกตการณ์ จัดเป็นปูที่มีความสำคัญทางเศรษฐกิจ เนื่องจากใช้บริโภคเป็นอาหาร เข้าสู่วัยเจริญพันธุ์เมื่ออายุได้ 3 เดือน หลังจากตัวผู้ลอกคราบแล้ว สามารถออกไข่ได้ครั้งละ 120,000-2,300,000 ฟอง พบในน่านน้ำไทย 19 ชนิด

**การจำแนก**
 . ดังนี้

**อ้างอิง**

**แหล่งข้อมูลอื่น**
หมวดหมู่:วงศ์ปูว่ายน้ำ
พรรครวมไทย

อาจหมายถึง- พรรครวมไทย (พ.ศ. 2529) เดิมชื่อพรรคประชาไทย ต่อมาเปลี่ยนชื่อในปี พ.ศ. 2529- พรรครวมไทย (พ.ศ. 2536) มีนายสัญชยากร เศียนเสวี เป็นหัวหน้าพรรค และยุบพรรคในปี พ.ศ. 2540- พรรครวมไทย (พ.ศ. 2547) มีนายประพันธ์ อินทรกำแหง เป็นหัวหน้าพรรค และยุบพรรคในปี พ.ศ. 2548- พรรครวมไทยยูไนเต็ด  เดิมชื่อพรรคเพื่อไทยพัฒนา ต่อมาเปลี่ยนชื่อในปี พ.ศ. 2564- พรรครวมไทยสร้างชาติ เป็นพรรคการเมืองไทยที่จดทะเบียนในปี พ.ศ. 2564
หมวดหมู่:บุคคลจากแคว้นเซนทรัลมาซิโดเนีย

หมวดหมู่:แคว้นเซนทรัลมาซิโดเนีย
หมวดหมู่:บุคคลแบ่งตามแคว้นในประเทศกรีซ
หอยปีกนางฟ้า

หอยปีกนางฟ้า (Lister's conch, Lister's spider conch; Mirabilistrombus listeri) เป็นหอยฝาเดี่ยวชนิดหนึ่ง ในวงศ์หอยชักตีน (Strombidae)
มีเปลือกแข็งมีวงก้นประมาณ 9-10 วง ปากยาว มีขอบเปลือกแผ่ยื่นกว้างออกมาจากลำตัวเป็นปีกดูสวยงาม และที่ตัวเปลือกเองจะมีลวดลายสวยงามด้วยเช่นกัน  กินซากอินทรียสารที่เน่าเปื่อยเป็นอาหาร
มีความยาวเต็มที่ประมาณ 10-13 เซนติเมตร จะพบได้ในเขตน้ำลึกของมหาสมุทรอินเดียเท่านั้น โดยมักพบบริเวณไหล่ทวีปอยู่ตามพื้นทะเลที่เป็นโคลน พบมากทางทะเลอันดามันและอ่าวเบงกอล 
เป็นหอยที่มีความสวยงามมากชนิดหนึ่ง จึงนิยมที่จะใช้ทำเครื่องประดับ และเก็บสะสม

**อ้างอิง**

**แหล่งข้อมูลอื่น**
 ภาพหอยปีกนางฟ้า ในพิพิธภัณฑ์หอย กรุงเทพ จากเดลินิวส์
หมวดหมู่:วงศ์หอยชักตีน
อาร์ชบิชอปแห่งยอร์ก

อาร์ชบิชอปแห่งยอร์ก (Archbishop of York) เป็นตำแหน่งผู้ปกครองระดับสูงในคริสตจักรแห่งอังกฤษ ถือเป็นตำแหน่งสูงสุดรองจากอาร์ชบิชอปแห่งแคนเทอร์เบอรี มีฐานะเป็นบิชอปประจำมุขมณฑลยอร์ก และอาร์ชบิชอปแห่งภาคยอร์กซึ่งมีอาณาเขตครอบคลุมภาคเหนือของประเทศอังกฤษและเกาะแมน อาร์ชบิชอปแห่งยอร์กถือเป็นสมาชิกสภาขุนนางโดยตำแหน่ง และเป็นไพรเมตแห่งอังกฤษ (ส่วนอาร์ชบิชอปแห่งแคนเทอร์เบอรีเป็น "ไพรเมตแห่งอังกฤษทั้งปวง")
อาสนะประจำตำแหน่งอาร์ชบิชอปแห่งยอร์กต้ังอยู่ภายในมหาวิหารยอร์กกลางนครยอร์ก

**อ้างอิง ==
ยังบาว

ยังบาว (Young Bao The Movie) เป็นภาพยนตร์ไทยที่เข้าฉายเมื่อวันที่ 30 พฤษภาคม พ.ศ. 2556 อำนวยการสร้างโดย ธนิตย์ จิตนุกูล และกำกับภาพยนตร์โดย ยุทธกร สุขมุกตาภา จากบริษัท แกรนด์ บิ๊ก แบง จำกัด โดยวงคาราบาวมีส่วนร่วมในการผลิต เนื้อเรื่องจะเน้นไปที่จุดกำเนิดของวง และการออกอัลบั้มเมด อิน ไทยแลนด์ ในปี พ.ศ. 2527 จนมีชื่อเสียงมาจนถึงปัจจุบัน 
โดยงานแถลงข่าวภาพยนตร์มีขึ้นในวันที่ 31 กรกฎาคม พ.ศ. 2555 ณ ศูนย์การค้าเอสพลานาด รัชดาภิเษก โดยเดิมมีการวางตัว อาทิวราห์ คงมาลัย (ตูน บอดี้สแลม) ให้รับบท ยืนยง โอภากุล (แอ๊ด คาราบาว) นักร้องนำและหัวหน้าวง แต่คิวงานไม่ลงตัวกับเวลาถ่ายทำ จึงเปลี่ยนตัวผู้แสดงเป็น ธนา เอี่ยมนิยม ซึ่งเป็นนักแสดงหน้าใหม่แทน
ภาพยนตร์เรื่องนี้ได้ประสบปัญหาตลอด เมื่อมีข่าวว่าตูน บอดี้สแลม ถอนตัวออก ก็ทำให้ผู้สนับสนุน คือ ยามาฮ่า ถอนตัวออกไปด้วย อีกทั้งในวันแถลงข่าวและเปิดฉายรอบปฐมทัศน์สำหรับสื่อมวลชน ก็มีสมาชิกในวงคาราบาวมาร่วมงานเพียงคนเดียวเท่านั้น คือ กีรติ พรหมสาขา ณ สกลนคร (เขียว คาราบาว) แต่กระนั้นสมาชิกคนอื่น ๆ ในวงต่างก็ยืนยันว่า ไม่ได้มีปัญหากับภาพยนตร์ตามที่เป็นข่าว
ในส่วนของคำวิจารณ์ อภินันท์ บุญเรืองพะเนา แห่งผู้จัดการออนไลน์ได้วิจารณ์ไว้ว่า การเปลี่ยนตัวนักแสดงนำ ทำให้การตลาดของภาพยนตร์ลดพลังลงไปเป็นอย่างมาก  แต่กระนั้น ตัวละครทุกตัว แม้จะมีหลายคน แต่ทว่าภาพยนตร์ก็แบ่งสัดส่วนให้กับทุกคนอย่างเท่าเทียม ถ้าหากใครที่รักคาราบาวอยู่แล้ว ก็จะรักมากขึ้น เพราะคาราบาวในยุคสมัยนั้น ก็ไม่ต่างไปจากคนหนุ่มทุกคน ที่มีความมุ่งมั่นฝันใฝ่อยู่ในตน มีด้านที่อ่อนโยน เท่ากับที่มีความหุนหันพลันแล่นตามธรรมดาของเลือดลมแห่งวัยหนุ่ม เพียงแต่ภาพยนตร์อาจจะไม่ได้เหวี่ยงตัวละครเข้าสู่มุมอับกับสถานการณ์โหดหินที่ต้องเผชิญมากนัก
และความโดดเด่นอีกอย่างของภาพยนตร์เรื่องนี้ คือ การสอดแทรกประวัติศาสตร์ทางการเมืองไทยลงไปได้อย่างไม่น่าเบื่อ ทั้งเรื่องราวของ เหตุการณ์ 14 ตุลา หรือ เหตุการณ์ 6 ตุลา ที่สมาชิกแต่ละคนได้รับผลกระทบกันไปแตกต่างกัน

**นักแสดง**
นักแสดงนำ- ธนา เอี่ยมนิยม (บอม) รับบทเป็น ยืนยง โอภากุล (แอ๊ด คาราบาว)- อารักษ์ อมรศุภศิริ รับบทเป็น ปรีชา ชนะภัย (เล็ก คาราบาว)- จุลจักร จักรพงษ์ (ฮิวโก้) รับบทเป็น เทียรี่ เมฆวัฒนา (เทียรี่ คาราบาว)- สมชาย เข็มกลัด รับบทเป็น อำนาจ ลูกจันทร์ (เป้า คาราบาว)- ปวริศร์ มงคลพิสิฐ รับบทเป็น กีรติ พรหมสาขา ณ สกลนคร (เขียว คาราบาว)- ศุภกรณ์ กิจสุวรรณ รับบทเป็น ธนิสร์ ศรีกลิ่นดี (อ.ธนิสร์)- ปิติศักดิ์ เยาวนานนท์ รับบทเป็น อนุพงษ์ ประถมปัทมะ (อ๊อด คาราบาว)- อาจารียา พรหมพฤกษ์ รับบทเป็น ศิรินทรา นิยากร- ซาร่า เล็กจ์ รับบทเป็น แสงดาว
นักแสดงประกอบ- สิงโต นำโชค รับบทเป็น สานิตย์ ลิ่มศิลา (ไข่)- ภาสวร บวรกีรติ รับบทเป็น ไพรัช เพิ่มฉลาด (หนุ่ม, รัช)- ดาวิเด โดริโก้ รับบทเป็น ศุภกร บุญยานันต์ (แดง เพรสซิเดนท์)- ปิยะ ศาสตรวาหา รับบทเป็น ดิเรก อมาตยกุล (ตู้ เพรสซิเดนท์)- เกรซ มหาดำรงค์กุล รับบทเป็น จงจินต์ โอภากุล (แม่ของแอ๊ด)- คลาวเดีย จักรพันธุ์ รับบทเป็น ซิโมน เมฆวัฒนา (แม่ของเทียรี่)- เมฆ เมฆวัฒนา รับบทเป็น เทียรี่ เมฆวัฒนา (วัยรุ่น)- กีรติ พรหมสาขา ณ สกลนคร (เขียว คาราบาว) เสียงบรรยาย

**อ้างอิง**

**แหล่งข้อมูลอื่น**
 title=ยังบาว- เว็บไซต์อย่างเป็นทางการของภาพยนตร์ date=2013-06-01 - เฟซบุ๊คของภาพยนตร์
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ชีวประวัติ
หมวดหมู่:คาราบาว
หมวดหมู่:ภาพยนตร์ที่มีเนื้อหาเกี่ยวกับเหตุการณ์ 14 ตุลา
หมวดหมู่:ภาพยนตร์ที่มีเนื้อหาเกี่ยวกับเหตุการณ์ 6 ตุลา
หมวดหมู่:ภาพยนตร์ที่สร้างจากเหตุการณ์จริง
ปชาบดี ตัณฑปุตตะ

ปชาบดี ตัณฑปุตตะ (เกิด 5 มิถุนายน 2536 ที่จังหวัดยะลา) หรือรู้จักในชื่อเล่น พิ้งค์ เป็นนักแสดงและอดีตพิธีกรรายการสตรอเบอร์รี่ชีสเค้ก เธอรับบทแสดงในสาวฮ็อตยอดนักสืบ และงานการแสดงอีก 2 เรื่องคือ แววมยุราและจุดนัดภพ เป็นที่รู้จักในฐานะหนึ่งในพิธีกรรายการสตรอเบอร์รี่ชีสเค้ก 

**การศึกษา**
ปชาบดีศึกษาในระดับมัธยมศึกษาตอนต้นที่โรงเรียนเบตงวีระราษฏร์ประสาน มัธยมศึกษาตอนปลายที่โรงเรียนสิรินธรราชวิทยาลัย และศึกษาในระดับปริญญาตรีที่มหาวิทยาลัยกรุงเทพ (หลักสูตรนานาชาติ)

**ผลงาน**

**ละคร**
 ออกอากาศทางสถานีวิทยุโทรทัศน์ไทยทีวีสีช่อง 3- ออกอากาศทางช่องวัน 31

**ละครชุด**

**ภาพยนตร์**

**อ้างอิง**
หมวดหมู่:นักแสดงหญิงชาวไทย
หมวดหมู่:บุคคลจากอำเภอเบตง
หมวดหมู่:พุทธศาสนิกชนชาวไทย
หมวดหมู่:นักแสดงจากจังหวัดยะลา
สำนักงานดับเพลิง

สำนักงานดับเพลิง (Shōbōchō) หรือ หน่วยดับเพลิงและการจัดการภัยพิบัติ (Fire and Disaster Management Agency) หรือที่รู้จักในชื่อย่อ FDMA เป็นหน่วยกำกับดูแลหน่วยดับเพลิง ที่ดำเนินด้านการจัดการเหตุฉุกเฉิน, การค้นหาและกู้ภัย รวมถึงการดับเพลิง ซึ่งเป็นหน่วยงานอิสระสังกัดกระทรวงกิจการภายในประเทศและการสื่อสาร

**ภูมิหลัง**
หน่วยงานบริหารจัดการอัคคีภัยและภัยพิบัติก่อตั้งขึ้นตามมาตรา 3 วรรค 2 ของพระราชบัญญัติองค์การรัฐบาลแห่งชาติ พ.ศ. 2491 และมาตรา 2 ของกฎหมายสำนักงานดับเพลิง พ.ศ. 2490 หน่วยงานมีหน้าที่กำกับดูแลความพยายามในการดับเพลิงตลอดจนการวางแผนโครงการ การบังคับใช้กฎหมาย และการกำหนดมาตรฐานและนโยบายเกี่ยวกับการดับเพลิง
หน่วยงานไม่ได้ดูแลเรื่องการดับเพลิง, การจัดการโดยตรง หรือกิจกรรมประจำวันของหน่วยงานเทศบาลแต่ละแห่ง แต่เป็นเจ้าของและบำรุงรักษารถดับเพลิง, เฮลิคอปเตอร์ และยานพาหนะสนับสนุนอื่น ๆ ที่หน่วยงานต่าง ๆ ทั่วประเทศใช้ พวกเขายังให้การฝึกอบรม คำแนะนำ และการสนับสนุนอื่น ๆ สำหรับแต่ละหน่วย
มีสำนักงาน FDMA ในจังหวัดทั่วประเทศญี่ปุ่นเพื่อช่วยจัดการกับภัยธรรมชาติ, การโจมตีของผู้ก่อการร้าย และอื่น ๆ โครงสร้างบางส่วนตั้งแต่ปี 2546 ได้รับการออกแบบตามสำนักจัดการภาวะฉุกเฉินกลางในสหรัฐ จัดตั้งขึ้นเพื่อให้แนวทางที่เป็นหนึ่งเดียวในการรับมือและจัดการกับภัยพิบัติทุกประเภท โดยปี 2563 มีงบประมาณ ¥16,344,273,000 เยน

**ความร่วมมือกับต่างประเทศ**
กรมป้องกันและบรรเทาสาธารณภัยของประเทศไทย ได้ร่วมลงนามความร่วมมือกับ FDMA ในวันที่ 6 กรกฎาคม พ.ศ. 2548 เพื่อแลกเปลี่ยนความรู้ และพัฒนาศักยภาพในการบริหารจัดการ เนื่องด้วยประเทศญี่ปุ่นเป็นประเทศที่ประสบภัยธรรมชาติค่อนข้างมากแต่มีความก้าวหน้าด้านเทคโนโลยี ซึ่งความร่วมมือดังกล่าว จัดเป็นความร่วมมือในรูปแบบทวิภาคี รวมถึงคณะเจ้าหน้าที่หน่วยงาน FDMA ยังเคยเดินทางมาเพื่อร่วมดูงานที่ศูนย์ป้องกันและบรรเทาสาธารณภัย เขต 3 ปราจีนบุรี ที่จัดขึ้นในประเทศไทย เพื่อชมการสาธิตการช่วยเหลือผู้ประสบอุบัติเหตุทางถนน โดยเทศบาลตำบลประจันตคามร่วมกับศูนย์ป้องกันภัย เมื่อวันที่ 24 มีนาคม พ.ศ. 2552

**ดูเพิ่ม**
 สำนักงานตำรวจแห่งชาติ (ญี่ปุ่น)

**อ้างอิง**

**แหล่งข้อมูลอื่น**
  総務省消防庁 (FDMA JAPAN) ในทวิตเตอร์ (ภาษาญี่ปุ่น)-  消防庁 (ภาษาญี่ปุ่น)
หมวดหมู่:รัฐบาลญี่ปุ่น
พรรคอนุรักษนิยม (สหราชอาณาจักร)

พรรคอนุรักษนิยม (Conservative Party) หรือชื่อเต็มว่า พรรคอนุรักษนิยมและสหภาพนิยม คือพรรคการเมืองกลาง-ขวาในสหราชอาณาจักรที่ปฏิบัติตามหลักปรัชญาของลัทธิอนุรักษนิยมและลัทธิการรวมชาติบริเตน ซึ่งเป็นพรรคที่ใหญ่ที่สุดในสหราชอาณาจักรโดยมีสมาชิกสภาผู้แทนราษฎรในรัฐสภาจำนวน 121 คน สมาชิกสภาท้องถิ่นทั่วประเทศ 9,391 คน และเป็นพรรคการเมืองจากสหราชอาณาจักรที่มีที่นั่งในรัฐสภายุโรปมากที่สุดจำนวน 25 ที่นั่ง ปัจจุบันดำรงตำแหน่งเป็นพรรคฝ่ายค้านในสภาสามัญชนโดยมีหัวหน้าพรรคคือเคมี เบเดอน็อก เป็นผู้นำฝ่ายค้าน พรรคมักถูกเรียกขานว่า พรรคขุนนาง (Tory Party) หรือ พวกขุนนาง (Tories) พรรคอนุรักษนิยมก่อตั้งขึ้นในปี พ.ศ. 2377 จากพรรคขุนนางเดิมซึ่งก่อตั้งในปี พ.ศ. 2221 พรรคเป็นหนึ่งในสองพรรคการเมืองหลักของสหราชอาณาจักรในช่วงคริสต์ศตวรรษที่ 19 ร่วมกับฝ่ายเสรีนิยม โดยพรรคได้เปลี่ยนชื่อเป็นพรรคอนุรักษและสหภาพนิยมในปี พ.ศ. 2455 หลังจากการรวมกับพรรคเสรีสหภาพนิยม ซึ่งชื่อพรรคยังคงถูกเรียกขานเพียงสั้น ๆ ว่าพรรคอนุรักษนิยม
ในช่วง พ.ศ. 2463 ความนิยมในฝ่ายเสรีนิยมลดลงอย่างมาก พรรคแรงงานจึงก้าวขึ้นมาเป็นพรรคคู่แข่งที่สำคัญ ตลอดช่วงคริสต์ศตวรรษที่ 20 ที่ผ่านมาสหราชอาณาจักรมีนายกรัฐมนตรีที่มาจากพรรคอนุรักษนิยมอยู่ในวาระรวม 57 ปี เช่น วินสตัน เชอร์ชิล (พ.ศ. 2483 - 2488 และ พ.ศ. 2494 - 2498) และมาร์กาเรต แทตเชอร์ (พ.ศ. 2522 - 2533) ซึ่งในสมัยของแทตเชอร์นี้เองที่นำพาประเทศสู่ระบบเศรษฐกิจเสรีนิยมเข้มข้นและทำให้พรรคกลายเป็นผู้สนับสนุนตลาดเสรีและต่อต้านการรวมสหภาพยุโรป (Euroscepticism) มากที่สุดจากสามพรรคหลักของประเทศ พรรคได้กลับมาเป็นรัฐบาลอีกครั้งในปี พ.ศ. 2553 ภายใต้การร่วมของพรรคเสรีประชาธิปไตยและนายกรัฐมนตรีเดวิด แคเมอรอน 
ในรัฐสภายุโรป พรรคอนุรักษนิยมเป็นพรรคการเมืองจากสหราชอาณาจักรที่มีที่นั่งมากที่สุดจำนวน 25 ที่นั่ง ซึ่งเป็นที่นั่งในพรรคอนุรักษและปฏิรูปนิยมแห่งยุโรป (ซีอีอาร์) นอกจากนี้ยังเป็นสมาชิกองค์การต่อต้านสหภาพยุโรป พรรคมีที่นั่งมากที่สุดเป็นอันดับสามในรัฐสภาสกอตแลนด์และอันดับที่สองในสมัชชาแห่งเวลส์ มีพรรคพันธมิตรคือพรรคสหภาพนิยมแห่งอัลส์เตอร์ ซึ่งเป็นหนึ่งในห้าพรรคการเมืองหลักของไอร์แลนด์เหนือ

**อ้างอิง**
ร
หมวดหมู่:พรรคการเมืองที่ก่อตั้งในปี พ.ศ. 2377
วงศ์ย่อยปลากระดี่

วงศ์ย่อยปลากระดี่  เป็นวงศ์ย่อยของปลาน้ำจืดในวงศ์ใหญ่ Osphronemidae ใช้ชื่อวิทยาศาสตร์ว่า Luciocephalinae
สมาชิกในวงศ์ย่อยนี้ ประกอบไปด้วยสกุลต่าง ๆ ได้แก่
*Ctenops McClelland, 1845    
*Luciocephalus Bleeker, 1851    
*Parasphaerichthys Prashad & Mukerji, 1929    
*Sphaerichthys Canestrini, 1860    
*Trichogaster Bloch & Schneider, 1801
แต่ในปัจจุบัน ได้มีการยกเลิกสกุล Colisa  โดยให้ไปใช้สกุล Trichogaster แทน และปลาที่อยู่ในสกุล Trichogaster เดิม ก็หันกลับไปใช้สกุล Trichopodus Bloch & Schneider, 1801 ซึ่งเดิมเคยเป็นชื่อพ้องมาก่อนแทน
จัดเป็นปลาขนาดเล็ก ขนาดโตเต็มที่ไม่เกินฝ่ามือของมนุษย์ พบกระจายพันธุ์อยู่ทั่วไปในแหล่งน้ำจืดหลายประเภทของภูมิภาคเอเชียใต้, เอเชียอาคเนย์ และบางส่วนในเอเชียตะวันออก

**อ้างอิง**

**แหล่งข้อมูลอื่น**
หมวดหมู่:วงศ์ปลากัด ปลากระดี่
ปลากระดี่โนเบิล

ปลากระดี่โนเบิล (Frail gourami, Indian paradisefish; Ctenops nobilis) ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae) จัดเป็นปลาเพียงชนิดเดียวเท่านั้น ที่อยู่ในสกุล Ctenops
มีลักษณะที่ตัวผู้และตัวเมียมีสีไม่ต่างกัน แต่ตัวเมียจะมีขนาดใหญ่กว่า และตัวผู้มีครีบต่าง ๆ ใหญ่กว่า มีขนาดโตเต็มที่ประมาณ 9-12 เซนติเมตร 
เป็นปลาที่กระจายพันธุ์ในแหล่งน้ำนิ่งที่มีพรรณไม้น้ำขึ้นอย่างหนาแน่นในภาคตะวันออกของประเทศอินเดีย และบังกลาเทศ ในสภาพแหล่งน้ำที่มีความเป็นกรดต่ำกว่าน้ำที่มีค่าเป็นกลาง (pH ต่ำกว่า 7) 
มีพฤติกรรมการวางไข่ แตกต่างไปจากปลากระดี่ในสกุลอื่นที่ใกล้เคียงกัน โดยจะไม่ก่อหวอด แต่จะใช้การอมไข่แทน แม่ปลาจะอมไข่ไว้ในปากราว 12-14 วัน โดยที่ไม่กินอาหาร จากนั้นปลาจึงจะฟักเป็นตัว 
นิยมเลี้ยงเป็นปลาสวยงาม เป็นปลาที่รักสงบ แต่อาจก้าวร้าวได้บางขณะกับปลาขนาดเล็กกว่า จัดเป็นปลาค่อนข้างหายาก เพราะเลี้ยงให้รอดได้ยาก และยังไม่มีรายงานการเพาะขยายพันธุ์ได้สำเร็จในที่เลี้ยง

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:วงศ์ปลากัด ปลากระดี่
หมวดหมู่:ปลาตู้
หมวดหมู่:ปลาที่พบในประเทศอินเดีย
หมวดหมู่:ปลาชนิดเดียว
วงศ์ย่อยปลากัด

วงศ์ย่อยปลากัด (Fighting fish & Paradise fish) เป็นวงศ์ย่อยของปลาน้ำจืดขนาดเล็ก ที่มีอวัยวะหายใจลักษณะคล้ายเขาวงกต ในวงศ์ใหญ่ Osphronemidae ใช้ชื่อวิทยาศาสตร์ว่า Macropodusinae
เป็นปลาขนาดเล็ก เมื่อโตเต็มที่แล้วไม่เกินนิ้วมือของมนุษย์ จัดเป็นวงศ์ย่อยที่มีความหลากหลายที่สุดของวงศ์ใหญ่นี้ เป็นปลาที่มีสีสันสวยงาม โดยเฉพาะตัวผู้ จึงนิยมเลี้ยงกันเป็นปลาสวยงาม โดยสมาชิกที่เป็นที่รู้จักกันดีของวงศ์ย่อยนี้ คือ ปลากัด มีพฤติกรรมการวางไข่ทั้งก่อหวอดและอมไข่ พบกระจายพันธุ์ในภูมิภาคเอเชียอาคเนย์และเอเชียตะวันออก

**สกุล**
Betta Bleeker, 1850 
*Macropodus Lacepède, 1801 
*Malpulutta Deraniyagala, 1937 
*Parosphromenus Bleeker, 1877 
*Pseudosphromenus Bleeker, 1879 
*Trichopsis Canestrini, 1860   

**อ้างอิง**

**แหล่งข้อมูลอื่น**
หมวดหมู่:วงศ์ปลากัด ปลากระดี่
ปลากัดค็อกซินา

ปลากัดค็อกซินา (Wine-red betta; Betta coccina) เป็นปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากัดป่าชนิดหนึ่ง ที่อยู่ในประเภทปลากัดก่อหวอด มีลำตัวเรียวยาว หัวและตามีขนาดใหญ่ ลำตัวและครีบสีแดงสดทั้งตัว ซึ่งชื่อวิทยาศาสตร์ที่ว่า "coccina" นั้น หมายถึง "แดงดั่งเหล้าองุ่น" เมื่อตกใจหรืออยู่ในภาวะเครียดสีจะซีด แลเห็นจุดวงกลมขนาดใหญ่สีเขียวที่กลางลำตัว อย่างชัดเจน ขณะที่เมื่อมีสีสดใสจุดดังกล่าวจะเป็นสีน้ำเงิน เห็นได้ขัดเจน ปลายครีบหางและครีบหลังมีแถบสีขาวเล็ก ๆ 
มีขนาดโตเต็มที่ 30-40 มิลลิเมตร ตัวผู้และตัวเมียมีลักษณะคล้ายคลึงกัน แต่ตัวผู้จะมีสีสันสดใสและครีบต่าง ๆ ยาวกว่า
พบกระจายพันธุ์ในแหล่งน้ำบนเกาะสุมาตราของอินโดนีเซีย, รัฐยะโฮร์และมะละกาของมาเลเซีย แต่ไม่พบในประเทศไทย
นิยมเลี้ยงเป็นปลาสวยงาม มีราคาขายค่อยข้างแพงและหายาก ปัจจุบันสามารถเพาะขยายพันธุ์ได้แล้วในที่เลี้ยง  โดยเลี้ยงรวมกันเป็นฝูงก่อน จากนั้นจึงค่อยให้ปลาจับคู่กัน จะประสบความสำเร็จเป็นอย่างดี หากเลี้ยงในน้ำที่มีค่าความเป็นกรดเป็นด่างต่ำกว่าค่าความเป็นกลาง (ค่า pH ต่ำว่า 7)  ในที่เลี้ยงชอบก่อหวอดในโพรงไม้หรือกระถางใต้น้ำ และบนผิวน้ำ

**อ้างอิง**
 Betta coccina, Vierke 1979  date=2012-01-10 
หมวดหมู่:สกุลปลากัด
หมวดหมู่:ปลาตู้
หมวดหมู่:ปลาป่าพรุ
ปลากระดี่ปากหนา

ปลากระดี่ปากหนา (Thick-lipped gourami; Trichogaster labiosa) เป็นปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
เป็นปลากระดี่แคระชนิดหนึ่ง มีรูปร่างยาว ลำตัวเป็นรูปไข่ สีของลำตัวแตกต่างกันออกไป ทั้งสีน้ำตาลเข้มอมส้ม ส่วนท้องมีสีเขียวเข้ม มีแถบสีส้มแกมน้ำตาลสลับกับสีฟ้าครามพาดขวางบริเวณทั้งลำตัว ครีบหางกลมเหมือนพัดมีสีส้มคล้ำ ๆ ครีบอกเป็นเส้นยาว ครีบท้องมีสีแดงส้ม ครีบก้นมีสีฟ้ามีขอบเป็นสีฟ้าหรือสีขาว 
มีขนาดโตเต็มที่ประมาณ 9 เซนติเมตร กระจายพันธุ์ในตอนใต้ของประเทศพม่า โดยไม่พบในประเทศไทย และปัจจุบันมีการนำเข้าไปปล่อยในธรรมชาติในโคลัมเบียอีกด้วย
เป็นปลาที่ตัวผู้เมื่อแพร่ขยายพันธุ์ จะเป็นฝ่ายสร้างหวอด ซึ่งคือน้ำลายผสมกับอากาศติดกับพืชน้ำและวัสดุบริเวณผิวน้ำชนิดต่าง ๆ และเป็นฝ่ายดูแลไข่จนกระทั่งฟักเป็นตัว
เป็นปลาที่นิยมเลี้ยงเป็นปลาสวยงาม ซึ่งปัจจุบันสามารถเพาะขยายพันธุ์ได้แล้ว และมีการผสมข้ามพันธุ์กับปลากระดี่ชนิดอื่น ๆ ที่ใกล้เคียงกัน เช่น ปลากระดี่อินเดีย, ปลากระดี่แคระ จนได้ลูกที่ออกมาสีสันต่าง ๆ สวยงามจากเดิม เช่น สีแดง, สีทอง, สีเขียว แต่สำหรับในประเทศไทย ปลากระดี่ปากหนายังไม่มีการซื้อขายและเลี้ยงกันในวงการปลาสวยงาม

**อ้างอิง**

**แหล่งข้อมูลอื่น**
 Colisa labiosa (Trichogaster labiosus)  date=2012-04-24 
หมวดหมู่:สกุลปลากระดี่แคระ
หมวดหมู่:ปลาตู้
หมวดหมู่:สัตว์ที่พบในประเทศพม่า
น้ำตกเคงง

น้ำตกเคงง (เคงนตากิ) ตั้งอยู่ที่ทะเลสาบชูเซ็นจิ (โดยเป็นแหล่งที่มาของแม่น้ำโอชิริ) ในอุทยานแห่งชาตินิกโกใกล้กับเมืองนิกโก จังหวัดโทจิงิ ประเทศญี่ปุ่น ซึ่งน้ำตกก่อตัวเมื่อแม่น้ำไดยะไหลเป็นเส้นจากการไหลของลาวา มีน้ำตกเล็กๆประมาณ 12 สายอยู่ทางด้านหลังและด้านข้างของน้ำตกเคงง ซึ่งเกิดจากการรั่วไหลผ่านรอยแตกหลายแห่งระหว่างภูเขาและการไหลของลาวา
ที่ความสูงระดับ 97 เมตร ส่งผลให้น้ำตกแห่งนี้เป็นหนึ่งในสามของน้ำตกที่สูงที่สุดในประเทศญี่ปุ่น ในฤดูใบไม้ร่วง การจราจรบนถนนจากเมืองนิกโกสู่ทะเลสาบชูเซ็นจิอาจช้าลงเนื่องด้วยผู้เข้าชมต่างมาเพื่อดูสีสันของน้ำตก
ใน ค.ศ. 1927 น้ำตกเคงงได้รับการยอมรับว่าเป็นหนึ่งใน "แปดทิวทัศน์" ที่แสดงถึงความเป็นประเทศญี่ปุ่นและวัฒนธรรมในยุคโชวะที่ดีที่สุดแห่งหนึ่ง รวมทั้งได้รับการกล่าวว่าเป็นน้ำตกที่มีชื่อเสียงที่สุดของเมืองนิกโก

**อ้างอิง**

**แหล่งข้อมูลอื่น**
  A trip to Kegon Falls with fall colours
เคงง
หมวดหมู่:ภูมิศาสตร์จังหวัดโทจิงิ
ปรากฏการณ์ไมสเนอร์

ปรากฏการณ์ไมสเนอร์ 
ปรากฏการณ์ไมสเนอร์ (Meissner effect) เป็นปรากฏการณ์ที่น่าสนใจปรากฏการณ์หนึ่งของตัวนำยวดยิ่ง คือปรากฏการณ์ทางแม่เหล็ก ที่เรียกว่า ปรากฏการณ์ไมสเนอร์ ถ้าสารมีอุณหภูมิสูงกว่าอุณหภูมิวิกฤตเมื่อใส่สนามแม่เหล็กเข้าไป เส้นแรงแม่เหล็กจะสามารถทะลุผ่านสารนี้ได้ แต่ถ้าลดอุณหภูมิของสารลงจนกระทั่งมีอุณหภูมิต่ำกว่าอุณหภูมิวิกฤต สารจะเปลี่ยนสภาพเป็นตัวนำยวดยิ่ง จากนั้นใส่สนามแม่เหล็กภายนอกเข้าไปอีกครั้งพบว่าเส้นแรงแม่เหล็กนี้ไม่สามารถทะลุผ่านเข้าไปในเนื้อของตัวนำยวดยิ่งได้ เนื่องจากสนามแม่เหล็กภายนอกทำให้เกิดกระแสไฟฟ้าเหนี่ยวนำที่ผิวของตัวนำยวดยิ่งและกระแสไฟฟ้าเหนี่ยวนำที่เกิดขึ้นทำให้เกิดสนาม แม่เหล็กต่อต้านสนามแม่เหล็กภายนอกที่ใส่เข้าไป เป็นผลให้สนามแม่เหล็กภายในตัวนำยวดยิ่งมีค่าเป็นศูนย์ และทำให้ตัวนำยวดยิ่งมีสมบัติของสารแม่เหล็กไดอาแบบสมบูรณ์ (Perfect diamagnetic)
date=January 2012
ภาพแสดงผลของตัวนำยวดยิ่งที่อยู่ภายใต้สนามแม่เหล็ก ในขณะที่มีอุณหภูมสูงกว่าและต่ำกว่าอุณหภูมิวิกฤต

จากปรากฏการณ์นี้ถ้าทำการทดลองในแนวดิ่ง โดยวางตัวนำยวดยิ่งเหนือแม่เหล็ก หรือวางแม่เหล็กเหนือตัวนำยวดยิ่งก็ได้ เมื่ออุณหภูมิต่ำกว่าอุณหภูมิวิกฤต เส้นแรงแม่เหล็กไม่สามารถผ่านออกมาจากตัวนำยวดยิ่งได้ ทำให้ความหนาแน่นของเส้นแรงแม่เหล็กที่รอบตัวนำยวดยิ่งไม่สม่ำเสมอ จึงเกิดแรงผลักขึ้นระหว่างตัวนำยวดยิ่งกับแม่เหล็ก และถ้าวัสดุตัวบนมีน้ำหนักไม่มากนักก็จะ สามารถถูกยกลอยขึ้นได้ เรียกว่า เกิดการยกตัวด้วยแม่เหล็ก (Magnetic levitation) ปรากฏการณ์นี้สามารถนำไปประยุกต์ใช้ในการสร้างรถไฟฟ้าความเร็วสูง (MagLev Train)

**อ้างอิง**
หมวดหมู่:วัฏภาคของสสาร
หมวดหมู่:สสารควาร์ก 
หมวดหมู่:สสารวิเทศ 
หมวดหมู่:การลอยตัว 
หมวดหมู่:สภาพนำยวดยิ่ง 
หมวดหมู่:หลักการสำคัญของฟิสิกส์
กีฬายิงธนูในโอลิมปิกฤดูร้อน 2012 – ชายเดี่ยว

กีฬายิงธนูในโอลิมปิกฤดูร้อน 2012 ประเภทชายเดี่ยว เป็นการแข่งขันยิงธนูในกีฬาโอลิมปิกฤดูร้อน 2012 ประเภทชายเดี่ยว- เริ่มแข่งขันวันที่ 27 กรกฎาคม ถึง 3 สิงหาคม 2555- สนามที่ใช้ในการแข่งขัน : Lord's Cricket Ground ใน กรุงลอนดอน- จำนวนนักกีฬา 64 คน จาก 40 ประเทศ

**โปรแกรมการแข่งขัน**
Lord's Cricket Ground

**สถิติการแข่งขัน**
ก่อนมีการแข่งขันโอลิมปิก มีการบันทึกสถิติ ของรายการยิงธนูชายเดี่ยว- สถิติยิงลูกธนู 72 ลูกต่อรอบ

**สรุปการแข่งขัน**

**ผลการแข่งขัน**

**รอบจัดอันดับ**

**รอบน๊อกเอ๊าท์**

**รอบชิงชนะเลิศ**

**ส่วนที่ 1**

**ส่วนที่ 2**

**ส่วนที่ 3**

**ส่วนที่ 4**

**อ้างอิง**
  London Olympic game 2012 date=2012-09-18 -  World Archary date=2011-02-22 
ชายเดี่ยว
ปลาซิวคาโลโครม่า

ปลาซิวคาโลโครม่า (Clown rasbora, Big-spot rasbora; Rasbora kalochroma) เป็นปลาน้ำจืดขนาดเล็กชนิดหนึ่ง จำพวกปลาซิว ในวงศ์ปลาตะเพียน (Cyprinidae)
ลำตัวเรียวยาวมีสีน้ำตาลแดง มีจุดเด่น คือ จุดวงกลมสีดำ 2 จุด โดยเฉพาะจุดหลังที่เป็นจุดขนาดใหญ่ 
มีความยาวเต็มที่ประมาณ 10 เซนติเมตร จัดเป็นปลาซิวที่มีขนาดใหญ่ชนิดหนึ่ง  พบกระจายพันธุ์บนแผ่นดินใหญ่ของคาบสมุทรมลายู เช่น รัฐเซอลาโงร์, ตรังกานู, ปะหัง, ซาราวัก และยะโฮร์ในมาเลเซีย และหมู่เกาะต่าง ๆ ในอินโดนีเซีย เช่น เกาะบอร์เนียว, สุมาตรา, จังหวัดกาลีมันตันตะวันออก และกาลีมันตันใต้
เป็นปลาที่อาศัยอยู่รวมเป็นฝูงในน้ำที่มีสภาพเป็นพรุ ที่มีเศษใบไม้และกิ่งไม้ร่วงอยู่ก้นพื้นน้ำ และปล่อยสารแทนนินออกมาทำให้สีของน้ำดูคล้ำ สภาพน้ำมีความเป็นกรดซึ่งอาจจะต่ำไปถึงขั้น 4 pH ได้ ซึ่งพื้นที่อาศัยในธรรมชาติในปัจจุบันกำลังถูกคุกคามจากการทำปาล์มน้ำมัน และสวนยางพารา
นิยมเลี้ยงกันเป็นปลาสวยงาม โดยเฉพาะในตู้ไม้น้ำ

**อ้างอิง**

**แหล่งข้อมูลอื่น**
 Rasbora kalochroma 
หมวดหมู่:ปลาตู้หมวดหมู่:ปลาป่าพรุ
หมวดหมู่:สกุลรัสบอร่า
สแกร์โครว (หนังสือการ์ตูน)

สแกร์โครวจากปก Batman #373 (July 1984) ภาพโดย Ed Hannigan และ Dick Giordano
สแกร์โครว ("หุ่นไล่กา", Scarecrow) เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ปรากฏตัวครั้งแรกใน World's Finest Comics #3 (Fall 1941) สร้างสรรค์โดย Bill Finger และ Bob Kane ตามเนื้อเรื่องมีชื่อจริงว่าดอกเตอร์โจนาธาน เครน (Dr. Jonathan Crane) เป็นนักจิตวิทยา ใช้ยาและกลวิธีทางจิตวิทยาหลายอย่างเพื่อใช้ความกลัวทำร้ายผู้อื่น
ในยุค Golden Age ของหนังสือการ์ตูน สแกร์โครวปรากฏตัวเพียงสองครั้ง แต่เมื่อถึงยุค Silver Age นั้น Gardner Fox ผู้แต่งเรื่องและ Sheldon Moldoff ผู้วาดภาพ ได้นำตัวละครนี้กลับมาอีกครั้งใน Batman #189 (Feb 1967) และได้มีบทบาทเป็นศัตรูคนสำคัญของแบทแมนมาตั้งแต่นั้น และได้มีบทบาทในสื่ออื่นของดีซีคอมิกส์และสื่อที่เกี่ยวข้องอื่น ๆ อีก ทั้งภาพยนตร์ วิดีโอเกม ภาพยนตร์การ์ตูน และสินค้าเช่นของเล่นตุ๊กตา เป็นต้น

**ในสื่ออื่น**

**ภาพยนตร์**

**ภาพยนตร์คนแสดง**
ในภาพยนตร์ไตรภาคแบทแมนของคริสโตเฟอร์ โนแลน แบทแมน บีกินส์, แบทแมน อัศวินรัตติกาล และ แบทแมน อัศวินรัตติกาลผงาด นักแสดงชาวไอร์แลนด์ กิลเลียน เมอร์ฟี รับบทเป็น ดร. โจนาธาน เครน และสแกร์โครว และมีบทบาทในภาพยนตร์ทั้งสามภาค
หมวดหมู่:ตัวละครดีซีคอมิกส์
หมวดหมู่:ตัวละครในแบทแมน
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในดีซีคอมิกส์
หมวดหมู่:ตัวละครที่เป็นนักเคมี
หมวดหมู่:ตัวละครที่เป็นนักพิษวิทยา
หมวดหมู่:ตัวละครที่เป็นนักจิตวิทยา
หมวดหมู่:ตัวละครที่เป็นนักทรมาน
หมวดหมู่:ตัวละครที่เป็นนักวิทยาศาสตร์สติเฟื่อง
หมวดหมู่:ตัวละครที่ถูกทำให้เสียโฉม
หมวดหมู่:บอสวิดีโอเกม
หมวดหมู่:ตัวร้ายในการ์ตูนทีวีแอนิเมชัน
ปลาไวท์คลาวด์

ปลาไวท์คลาวด์ (White cloud mountain minnow; 唐魚; พินอิน: táng yu; Tanichthys albonubes) เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)
จัดเป็นปลาซิวชนิดหนึ่ง มีลักษณะของลำตัวสีขาวออกเงิน ๆ แวววาว เวลามองจากด้านบนจะเป็นสีเงินอมเขียว กลางลำตัวมีแถบสีทองออกเงินพาดขวางลำตัว ครีบหางมีสีแดงสด ขณะที่ครีบอื่น ๆ จะมีสีเหลืองตรงขอบของครีบ 
มีขนาดโตเต็มที่ประมาณ 4 เซนติเมตร ตัวผู้จะมีสีสดกว่าตัวเมียและลำตัวจะเพรียวกว่า 
เป็นปลาที่อยู่อาศัยเป็นฝูง พบกระจายพันธุ์อยู่ทางแถบเทือกเขาสูงที่มีอุณหภูมิต่ำ ทางตอนใต้ของจีนติดต่อกับเวียดนาม ค้นพบครั้งแรกในปี ค.ศ. 1930 โดยลูกเสือชาวจีน บนเขาไป๋หยุน ใกล้กับเมืองกวางเจา ในมณฑลกวางตุ้ง ซึ่งคำว่า "ไป๋หยุน" (白雲) นั้นหมายถึง "เมฆขาว" อันเป็นที่มาของชื่อสามัญ 
นิยมเลี้ยงเป็นปลาสวยงาม โดยสามารถเพาะขยายพันธุ์ในที่เลี้ยงได้แล้ว ปลาจะวางไข่ติดกับใบของพืชน้ำ ไข่ใช้เวลาราว 36 ชั่วโมงในการฟักเป็นตัว ซึ่งปัจจุบัน จากการเพาะขยายพันธุ์สามารถทำให้เลี้ยงได้ในเขตโซนร้อน อีกทั้งยังสามารถให้มีสายพันธุ์ที่แปลกไปจากธรรมชาติ อาทิ สีเผือกทอง หรือที่มีครีบและหางยาวกว่าปกติ

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:ปลาซิว
หมวดหมู่:ปลาตู้
หมวดหมู่:ปลาที่พบในประเทศจีน
หมวดหมู่:วงศ์ปลาตะเพียน
แขวงบางค้อ

บางค้อ เป็นท้องที่การปกครองระดับแขวงที่มีพื้นที่น้อยที่สุดของเขตจอมทอง กรุงเทพมหานคร สภาพโดยทั่วไปเป็นที่อยู่อาศัย

**ที่ตั้งและอาณาเขต**
แขวงบางค้อมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติตต่อกับแขวงบางหว้าและแขวงปากคลองภาษีเจริญ (เขตภาษีเจริญ) มีคลองตาม่วงและคลองวัดนางชี (คลองวัดเพลง) เป็นเส้นแบ่งเขต- ทิศตะวันออก ติดต่อกับแขวงตลาดพลูและแขวงดาวคะนอง (เขตธนบุรี) มีคลองด่าน คลองวัดใหม่ยายนุ้ย 1 (คลองศาลเจ้าต้นโพธิ์) คลองแยกบางสะแก 13 และคลองบางสะแกเป็นเส้นแบ่งเขต- ทิศใต้ ติดต่อกับแขวงจอมทองและแขวงบางขุนเทียน (เขตจอมทอง) มีถนนสมเด็จพระเจ้าตากสิน ถนนจอมทอง ถนนวุฒากาศ คลองบางค้อ คลองซอยด่าน 7 และคลองบางหว้าเป็นเส้นแบ่งเขต- ทิศตะวันตก ติดต่อกับแขวงบางหว้า (เขตภาษีเจริญ) มีคลองวัดโคนอน (คลองวัดอ่างแก้ว) และคลองตาม่วงเป็นเส้นแบ่งเขต

**การคมนาคม**
ถนนสายหลักในพื้นที่แขวงบางค้อ ได้แก่- ถนนราชพฤกษ์- ถนนกัลปพฤกษ์- ถนนวุฒากาศ
ถนนสายรองและทางลัดในพื้นที่แขวงบางค้อ ได้แก่- ซอยจอมทอง 14 (เลิศพัฒนาเหนือ)

**อ้างอิง**
บางค้อ
ราส์ อัล กูล

ราส์ อัล กูล (Ra's al Ghul; رأس الغول) เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ถือเป็นศัตรูตัวร้ายที่สุดคนหนึ่งในเรื่อง ปรากฏตัวครั้งแรกในตอน "Daughter of the Demon" ใน แบตแมน ฉบับที่ 232 (มิถุนายน ค.ศ. 1971) สร้างสรรค์โดยผู้เขียน เดนนิส โอนีล และนักวาด นีล อดัมส์ นอกจากเขาจะเป็นศัตรูของแบทแมนแล้ว เขายังได้ต่อสู้กับซูเปอร์แมนและฮีโร่คนอื่นๆ ของจักรวาลดีซีด้วย ตัวละครราส์ อัล กูล มีบทบาทในสื่อดัดแปลงอื่นๆ มากมายย ที่มีชื่อเสียงที่สุดคือในภาพยนตร์แบทแมน บีกินส์ของผู้กำกับคริสโตเฟอร์ โนแลน แสดงโดยเลียม นีสัน และเคน วาตานาเบะ 
ทาง IGN จัดอันดับให้เป็นสุดยอดตัวร้ายตลอดกาลจากหนังสือการ์ตูนอันดับที่ 7 จาก 100

**อ้างอิง**
หมวดหมู่:ตัวละครดีซีคอมิกส์
หมวดหมู่:ตัวละครในแบทแมน
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในดีซีคอมิกส์
หมวดหมู่:ตัวละครชาวอเมริกันเชื้อสายอาหรับ
หมวดหมู่:ตัวละครที่เป็นผู้ก่อการร้าย
หมวดหมู่:ตัวละครที่เป็นผู้ฝึกสอนศิลปะการต่อสู้
หมวดหมู่:ตัวละครที่เป็นนินจา
หมวดหมู่:ตัวละครที่เป็นจอมเผด็จการ
หมวดหมู่:ตัวละครที่เป็นผู้สังหารหมู่
หมวดหมู่:ตัวละครที่เป็นนักดาบ
หมวดหมู่:ตัวละครที่เป็นขุนศึก
หมวดหมู่:ตัวละครที่เป็นนักเล่นแร่แปรธาตุ
หมวดหมู่:ตัวละครที่เป็นผู้นำลัทธิบูชา
หมวดหมู่:ตัวละครที่เป็นผู้ปลุกชีพซากศพ
หมวดหมู่:ตัวละครที่ถูกชุบชีวิต
หมวดหมู่:ตัวละครที่เป็นหัวหน้าอาชญากร
หมวดหมู่:บอสวิดีโอเกม
หมวดหมู่:ตัวร้ายในการ์ตูนทีวีแอนิเมชัน
หมวดหมู่:ตัวละครในบันเทิงคดีที่มีความเป็นอมตะ
หมวดหมู่:ตัวละครในบันเทิงคดีที่มีความสามารถเกี่ยวกับการครอบครองวิญญาณหรือสลับร่าง
ปลากัดอัลบิ

ปลากัดอัลบิ (Betta albimarginata) เป็นปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากัดประเภทอมไข่ มีรูปร่างยาว หัวมีขนาดใหญ่ มีจุดเด่น คือ สีตลอดทั้งลำตัวเป็นสีแดงเข้ม มีลักษณะคล้ายกับปลากัดชานอยเดส (B. channoides) ที่มีลักษณะคล้ายกันมาก แต่ปลากัดอัลบิ จะมีครีบหางที่มีแถบสีดำเต็มขอบหาง และครีบหลังจะมีแถบสีดำเป็นแต้มอยู่ด้านล่างขอบครีบหลังที่เป็นสีขาว อีกทั้งยังมีลำตัวสีแดงเข้มทึบกว่า
มีความยาวเต็มที่ประมาณ 30-35 มิลลิเมตร พบในแหล่งน้ำที่เป็นลำธารที่มีใบไม้ร่วงลงพื้นในป่าของจังหวัดกาลีมันตันตะวันออก ในอินโดนีเซีย
นิยมเลี้ยงเป็นปลาสวยงาม ที่มีราคาซื้อขายแพง  เนื่องจากเป็นปลากัดประเภทอมไข่ จึงสามารถเลี้ยงรวมกันเป็นฝูงได้ แต่ปลากัดอัลบิมีอุปนิสัยที่ดุร้ายกว่าปลากัดอมไข่ชนิดอื่น ๆ พอสมควร โดยตัวผู้มักจะไล่กัดตัวเมีย ปัจจุบันสามารถเพาะขยายพันธุ์ได้ในที่เลี้ยง โดยปรับสภาพน้ำให้มีสภาพความเป็นกรดต่ำกว่าค่าความเป็นกลาง (pH ต่ำกว่า 7) ตัวผู้จะเป็นฝ่ายอมไข่ไว้ในปาก เป็นเวลาประมาณ 12-14 วัน ลูกปลาจะเริ่มว่ายน้ำได้เองภายใน 15-20 วัน 

**อ้างอิง**

**แหล่งข้อมูลอื่น**
 Betta albimarginata 
หมวดหมู่:สกุลปลากัด
หมวดหมู่:ปลาตู้
หมวดหมู่:สัตว์ที่พบบนเกาะบอร์เนียว
โททาล

โททาล เอส.เอ. (Total S.A. (TOT)) เป็นบริษัทด้านพลังงานสัญชาติฝรั่งเศส ประกอบธุรกิจก๊าซธรรมชาติ น้ำมันปิโตรเลียม และเคมีภัณฑ์  มีสำนักงานใหญ่อยู่ที่ย่านลาเดฟ็องส์ ทางตะวันตกของปารีส
บริษัทก่อตั้งในปี ค.ศ. 1924 หลังสงครามโลกครั้งที่หนึ่ง โดยเดิมฝรั่งเศสมีแผนการความร่วมมือกับบริษัท รอยัลดัตช์เชลล์ ของอังกฤษและเนเธอร์แลนด์  แต่ถูกยับยั้งโดยนายแรมง ปวงกาเร นายกรัฐมนตรีฝรั่งเศสที่มีนโยบายให้จัดตั้งบริษัทน้ำมันสัญชาติฝรั่งเศส  โดยได้ก่อตั้งบริษัทเมื่อวันที่ 28 มีนาคม ค.ศ. 1924 ชื่อบริษัท Compagnie française des pétroles (CFP)
ชื่อบริษัทในปัจจุบัน มาจากชื่อผลิตภัณฑ์น้ำมัน โททาล (Total) ที่เริ่มทำตลาดในแอฟริกาและยุโรป ตั้งแต่ปี ค.ศ. 1954   ปัจจุบันโททาลเป็นหนึ่งในบริษัทน้ำมันรายใหญ่ของโลก มีพนักงานกว่า 96,000 คน (ข้อมูลปี 2010) ในกว่า 130 ประเทศ 

**อ้างอิง**
หมวดหมู่:บริษัทของฝรั่งเศส
หมวดหมู่:บริษัทน้ำมัน
หมวดหมู่:บริษัทฝรั่งเศสที่ก่อตั้งในปี พ.ศ. 2467
หมวดหมู่:บริษัทจดทะเบียนในตลาดหลักทรัพย์แฟรงเฟิร์ต
หมวดหมู่:บริษัทพลังงานที่ก่อตั้งในปี พ.ศ. 2467
ดีซีคอมิกส์

ดีซีคอมิกส์ (DC Comics) เป็นสำนักพิมพ์หนังสือการ์ตูนอเมริกาที่ใหญ่และประสบความสำเร็จที่สุดแห่งหนึ่ง ปัจจุบันเป็นส่วนหนึ่งของดีซีเอนเตอร์เทนเมนท์ซึ่งเป็นบริษัทลูกของวอร์เนอร์ บราเดอร์ส เอนเตอร์เทนเมนต์ ซึ่งมีเจ้าของใหญ่คือไทม์ วอร์เนอร์ ดีซีคอมิกส์จัดพิมพ์หนังสือการ์ตูนและมีตัวละครที่มีชื่อเสียงมากมาย เช่น ซูเปอร์แมน แบทแมน วันเดอร์วูแมน โรบิน อะควอแมน ฮอว์คแมน กรีนแอร์โรว์ มาร์เชี่ยนแมนฮันเตอร์ กรีนแลนเทิร์น แฟลช และทีมซูเปอร์ฮีโร เช่น จัสติสโซไซตีออฟอเมริกา จัสติสลีก ทีนไททันส์ ดูมแพโทรล และตัวละครตัวร้ายเช่นเล็กซ์ ลูเธอร์ โจ๊กเกอร์ ริดเลอร์ มิสเตอร์ฟรีซ แคทวูแมน ซิเนสโตร เพนกวิน ทูเฟซ นายพลซ็อด เบรนิแอก ฮาร์ลีย์ ควินน์ ดาร์กไซด์ และโลโบ เป็นต้น
ชื่อ DC มาจากตัวย่อของหัวหนังสือที่เคยได้รับความนิยมที่สุดของสำนักพิมพ์คือ Detective Comics

**ประวัติ**

**โลโก**

**การตีพิมพ์**

**ภาพยนตร์**

**ดูเพิ่ม**
 มาร์เวลคอมิกส์- รายชื่อตัวละครดีซีคอมิกส์- รายชื่อภาพยนตร์อิงจากสิ่งพิมพ์ของดีซีคอมิกส์- จักรวาลขยายดีซี

**อ้างอิง**

**แหล่งข้อมูลอื่น**
 DC Comics- Grand Comics Database- id=1- Mike's Amazing World of DC Comics- DC Comics Database at Wikia.com- DC Comics in French : Urban Comics
หมวดหมู่:สำนักพิมพ์สหรัฐอเมริกา
หมวดหมู่:ดีซีคอมิกส์
หมวดหมู่:บริษัทในเครือของไทม์วอร์เนอร์
ปลาน้ำหมึกจีน

ปลาน้ำหมึกจีน (Freshwater minnow, Pale chub, Zacco; 平頜鱲; พินอิน: píng hé liè; Zacco platypus) ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีรูปร่างเพรียวยาว  มีลำตัวสีเงินอมฟ้า มีเหลือบสีเขียว และมีลายแถบข้างลำตัว 7-8 แถบ หรือมากกว่านั้น  ลักษณะทั่วไปคล้ายกับปลาในสกุลปลาน้ำหมึก แต่ทว่ามีขนาดใหญ่กว่ามาก ครีบต่าง ๆ ยาว โดยเฉพาะครีบก้นยาวเกือบถึงครีบหาง สีน้ำตาล มีก้านครีบ 10-13 ก้าน ม่านตาสีแดง
เป็นปลาที่มีสีสันสวยงาม โดยเฉพาะตัวผู้ในฤดูผสมพันธุ์  สีจะสดเข้มกว่าปกติ และมีเม็ดคล้ายกับสิวขึ้นที่บริเวณใบหน้าและแผ่นปิดเหงือก
มีความยาวประมาณ 8-12 เซนติเมตร พบใหญ่ที่สุดได้ถึง 17 เซนติเมตร เป็นปลาที่มีความคล่องแคล่วว่องไวมาก พบกระจายพันธุ์อยู่ในลำธารที่น้ำมีอุณหภูมิค่อนข้างต่ำ ในจีนตอนใต้ต่อกับตอนเหนือของเวียดนาม และยังพบได้จนถึงเกาหลีและญี่ปุ่น อยู่รวมกันเป็นฝูง กินแมลงและตัวอ่อนของแมลง รวมถึงสัตว์น้ำขนาดเล็กและพืชน้ำต่าง ๆ เป็นอาหาร
มีการจับเพื่อการบริโภค พบชุกชุมตลอดทั้งปี และยังนิยมเลี้ยงเป็นปลาสวยงาม ซึ่งสามารถเลี้ยงให้กินได้ทั้งอาหารสดและอาหารสำเร็จรูป 

**อ้างอิง**


**แหล่งข้อมูลอื่น**
 รูปและข้อมูลเพิ่มเติม 
หมวดหมู่:สกุลแซกโก
หมวดหมู่:ปลาน้ำตกและลำธาร
หมวดหมู่:ปลาที่พบในประเทศจีน
หมวดหมู่:ปลาตู้
เซเวนเดส์ 2

เซเวนเดส์ 2 (Seven Days 2) เป็นโปรเจกต์พิเศษอีกโปรเจกต์จากค่ายกามิกาเซ่ ซึ่งเกิดจากกระแสเซเวนเดส์รุ่นแรก โดยคงสมาชิกเก่าหนึ่งคนคือจินนี่ และสมาชิกใหม่อีก  7  คนประกอบไปด้วย มด จาก โฟร์-มด, เนย จาก  เนโกะ จัมพ์, โบว์ จาก คิส มี ไฟฟ์, แบม จาก คิส มี ไฟฟ์, ป๊อปปี้ จาก ทรี.ทู.วัน และ บูม จาก เอบี ควีน โดยเปิดตัวเพลงแรกชื่อว่า Angry Boo โดยไม่ได้ปล่อยเพลงที่สองออกมาที่ชื่อว่า แค่ไม่พูดว่ารัก…ไม่ใช่ไม่รัก เนื่องจากศิลปินใน Project ได้หมดสัญญาไปในบางส่วนแล้ว ปัจจุบันเซเวนเดส์ 2 ได้ยุติในการทำผลงานเพลงแล้ว

**ประวัติศิลปิน**
 Mod Napapat Wattanakamonwut |มด |ณปภัช วัฒนากมลวุฒิ  
12 |Four-Mod |ตัวแทนวันอาทิตย์ |- Jinny Kerika Chotivichit  |จินนี่ |เขริกา โชติวิจิตร |18 |Solo Artist |ตัวแทนวันจันทร์ |- Noey Warattha Imraporn |เนย |วรัฐฐา อิมราพร |10 |Neko Jump |ตัวแทนวันอังคาร |- Bow Bow Maylada Susri |โบว์ |เมลดา สุศรี |4 |Kiss Me Five |ตัวแทนวันพุธ |- Bambi Pakakanya Charoenyos |แบม |ภคกัญญา เจริญยศ |30 |Kiss Me Five |ตัวแทนวันพฤหัสบดี |- Poppy Chatchaya Songcharoen |ป๊อปปี้ |ชัชชญา ส่งเจริญ |16 |3.2.1 |ตัวแทนวันศุกร์ |- Boom Thanawan Wongsanguan |บูม  
18 |AB QUEEN |ตัวแทนวันเสาร์ |

**ผลงานเพลง**

**ซิงเกิล**

**อัลบั้ม**

**คอนเสิร์ต**

**อ้างอิง**

**ดูเพิ่ม**
 Seven Days 1

**แหล่งข้อมูลอื่น**
  เว็บไซต์อย่างเป็นทางการของค่ายกามิกาเซ่fix-attempted=yes - กามิกาเซ่- อาร์เอส-  โปรไฟล์หลักเซเว่นเดส์2 date=2012-07-24 -  เฟซบุ๊คของเซเวนเดส์ 2(facebook.com/Seven Days II)-  Hi5 จินนี่ date=2008-09-05 -  เว็บแฟนคลับจินนี่ date=2009-05-23 -  เว็บแฟนคลับเนยfix-attempted=yes - เนย-  เว็บไซต์หลักของแฟนคลับมด date=2015-12-08 - มด-  เฟซบุ๊คของมด (facebook.com/modzaaclub)-  ทวิตเตอร์ของ โบว์(@Bow_Kz)-  ทวิตเตอร์ของ แบม (@Bam_kz)-  แฟนคลับป็อปปี้ date=2011-02-08 - ป๊อปปี้- บูม-  เฟซบุ๊คของบูม(facebook.com/Boom Wongsanguan (AB Queen))
หมวดหมู่:กลุ่มดนตรีป็อปสัญชาติไทย
หมวดหมู่:เกิร์ลกรุปไทย
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
รายชื่อปลัดกระทรวงมหาดไทยของไทย

ปลัดกระทรวงมหาดไทย เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงมหาดไทย
ปลัดกระทรวงคนหนึ่งมีอำนาจหน้าที่  ดังนี้ 
# รับผิดชอบควบคุมราชการประจำในกระทรวง กำหนดแนวทางและแผน การปฏิบัติราชการของกระทรวง และลำดับความสำคัญของแผนการปฏิบัติราชการประจำปีของ ส่วนราชการในกระทรวงให้เป็นไปตามนโยบายที่รัฐมนตรีกำหนด รวมทั้งกำกับ เร่งรัด ติดตาม และประเมินผลการปฏิบัติราชการของส่วนราชการในกระทรวง 
#เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี 
#เป็นผู้บังคับบัญชาข้าราชการในสำนักงานปลัดกระทรวง และรับผิดชอบ ในการปฏิบัติราชการของสำนักงานปลัดกระทรวง

**รายนามปลัดทูลฉลอง  (จนถึง พ.ศ. 2475)**

**รายนามปลัดกระทรวงมหาดไทย**

**อ้างอิง**

**แหล่งข้อมูลอื่น**
  ผู้บริหารกระทรวงมหาดไทย date=2021-07-27 

หมวดหมู่:กระทรวงมหาดไทย (ประเทศไทย)
มหาดไทย
นโรดม นรินทเดช

พระองค์เจ้านโรดม นรินทเดช (Norodom Norindeth) เป็นเชื้อพระวงศ์ในสายสกุลนโรดมของกัมพูชา และเป็นนักการเมืองระหว่าง พ.ศ. 2483 – 2503 เป็นผู้ก่อตั้งพรรคเสรีนิยมที่เป็นพรรคการเมืองพรรคแรกในกัมพูชา
พระองค์มจะ นโรดม นรินทเดช ประสูติเมื่อ พ.ศ. 2449 เป็นพระโอรสของพระองค์เจ้านโรดม สัตถาวงศ์ ประสูติแต่พระองค์เจ้าสีสุวัตถิ์ ปิ่นดาราสุทธาเรศ และเป็นพระราชนัดดาของพระบาทสมเด็จพระนโรดม พรหมบริรักษ์ กษัตริย์กัมพูชา สำเร็จการศึกษาจากมหาวิทยาลัยปารีส หลังจากที่พระบาทสมเด็จพระสีสุวัตถิ์ มุนีวงศ์ เสด็จสวรรคตเมื่อ พ.ศ. 2484 พระองค์มจะ นโรดม นรินทเดช ได้เป็นหนึ่งในตัวเลือกในการขึ้นครองราชสมบัติ เช่นเดียวกับสมเด็จกรมพระสีสุวัตถิ์ มุนีเรศ และพระบาทสมเด็จพระนโรดม สุรามฤต แต่ในที่สุด ฝรั่งเศสเลือกนักองค์ราชวงศ์ นโรดม สีหนุ ซึ่งมีพระชนมายุ 19 พรรษาเป็นกษัตริย์ โดยพระองค์มจะ นโรดม นรินทเดช เป็นสมาชิกของคณะผู้สำเร็จราชการแผ่นดิน
ใน พ.ศ. 2489 พระองค์มจะ นโรดม นรินทเดช ได้ก่อตั้งพรรคเสรีนิยมหรือชื่อเดิมคือพรรครัฐธรรมนูญซึ่งถือเป็นพรรคการเมืองพรรคแรกของกัมพูชา พรรคนี้นิยมฝรั่งเศส และสนับสนุนการปกครองตัวเองโดยยังคงมีความสัมพันธ์ที่ดีกับฝรั่งเศส พระองค์ได้รับการสนับสนุนจากกลุ่มชนชั้นสูง กลุ่มต่อต้านคอมมิวนิสต์ และชนกลุ่มน้อยชาวจาม นโยบายของพรรคตรงข้ามกับพรรคประชาธิปไตยของนักองค์มจะ สีสุวัตถิ์ ยุทธวงศ์ และเอียว โกเอียส ซึ่งเป็นพรรคที่ได้รับการสนับสนุนจากกลุ่มหัวรุนแรงและเรียกร้องเอกราช ทำให้พรรคเสรีนิยมได้รับการสนับสนุนจากฝรั่งเศสที่ต้องการคงอำนาจของตนไว้ในกัมพูชา  พรรคประชาธิปไตยประสบความสำเร็จในการเลือกตั้งครั้งแรกและได้รับความนิยมไปทั่วประเทศ จนกระทั่งเอียว โกเอียส ถูกลอบสังหารใน พ.ศ. 2493 และมีผู้ตั้งข้อสงสัยมายังพรรคเสรีนิยมของพระองค์มจะ นโรดม นรินทเดชทำให้พระองค์ต้องลี้ภัยไปปารีส เพราะมีหลักฐานว่าพระองค์มีความเกี่ยวข้องกับผู้ร้าย. พรรคเสรีนิยมมีอำนาจในสภาระยะหนึ่งเพราะความปั่นป่วนภายในพรรคประชาธิปไตย
พระองค์มจะ นโรดม นรินทเดช กลับสู่กัมพูชาใน พ.ศ. 2494 พระองค์ออกจากพรรคเสรีนิยมมาเข้าร่วมกับพรรคสังคมราษฎรนิยมของพระนโรดม สีหนุ ที่ก่อตั้งเมื่อ พ.ศ. 2498 หลังจากนั้น ได้เป็นตัวแทนถาวรของกัมพูชาในยูเนสโก และได้เป็นเอกอัครราชทูตระจำยูโกสลาเวีย (พ.ศ. 2504 – 2506) และพม่า (พ.ศ. 2507 – 2510) หลังจากเขมรแดงยึดกรุงพนมเปญได้ พระองค์เป็นหนึ่งในเชื้อพระวงศ์ที่ถูกเขมรแดงสังหาร

**อ้างอิง**
หมวดหมู่:นักการเมืองกัมพูชา
หมวดหมู่:บุคคลที่ถูกเขมรแดงสังหาร
หมวดหมู่:เจ้าชายกัมพูชา
นรินทเดช
หมวดหมู่:ชาวกัมพูชาเชื้อสายไทย
หมวดหมู่:พระองค์เจ้าชาย
แยม ซัมโบร์

แยม ซัมโบร์ (យ៉ែម សំបូរ แยม สํบูร)  เป็นนักการเมืองชาวกัมพูชาและเป็นนายกรัฐมนตรีในช่วง พ.ศ. 2492 – 2493 เกิดเมื่อ 2 กุมภาพันธ์ พ.ศ. 2456 เสียชีวิตเมื่อ พ.ศ. 2532 ซัมโบร์เคยเป็นผู้ดูแลเกี่ยวกับตำรวจและเป็นสมาชิกพรรคประชาธิปไตย ซึ่งได้ลาออกพร้อมกับส.ส.คนอื่น 11 คนเมื่อเดือนพฤศจิกายน พ.ศ. 2491 หลังจากนั้น ได้ไปเข้าร่วมจัดตั้งรัฐบาลผสมกับพรรคเสรีภาพที่ได้รับการสนับสนุนจากฝรั่งเศส 
หลังจากเกิดเรื่องอื้อฉาวทางการเมือง ซัมโบร์และผู้สนับสนุนได้ลาออกจากรัฐบาลในเดือนมกราคม พ.ศ. 2492 แต่สีหนุก็แต่งตั้งให้เขาเป็นนายกรัฐมนตรีอีกในสมัยนี้ เขาถูกต่อต้านจากสมาชิกพรรคประชาธิปไตยในสภา ทำให้มีการยุบสภาในเดือนกันยายน พ.ศ. 2492 แต่การเลืองตั้งถูกเลื่อนออกไป และซัมโบร์ได้รักษาการ เขาได้รับการสนับสนุนจากสีหนุให้ยอมรับฝรั่งเศสเพื่อก้าวเดินไปสู่เอกราช เขาลาออกในต้นปี พ.ศ. 2493
หมวดหมู่:นายกรัฐมนตรีกัมพูชา
หมวดหมู่:บุคคลจากพระตะบอง
ฮัตสึเนะ มิกุ

ฮัตสึเนะ มิกุ (Hatsune Miku) เป็นตัวละครหญิงในโวคาลอยด์ 2 โปรแกรมสังเคราะห์เสียงร้องเพลงซึ่งคริปตันฟิวเจอร์มีเดีย (Crypton Future Media) ร่วมมือกับยามาฮ่า พัฒนาขึ้น มิกุเปิดตัวเมื่อวันที่ 31 สิงหาคม ค.ศ. 2007 เป็นหญิงสาววัย 16 ปี มีผมสีเขียวมัดแกละ โดยเปิดใช้งานผ่านซอฟต์แวร์โวคาลอยด์ 2 และ โวคาลอยด์ 3 นอกจากนี้ยังสามารถเปิดใช้งานร่วมกับซอฟต์แวร์ เปียโปรสตูดิโอ (Piapro Studio) ได้อีกด้วย 
ชื่อของเธอประกอบจาก คือ ฮัตสึ (初, แรก) เนะ (音, เสียง) และ มิกุ (ミク, อนาคต) แปลว่า "เสียงแรกแห่งอนาคต"
มิกุเป็นตัวละครโวคาลอยด์ตัวแรกของภาษาญี่ปุ่นในโวคาลอยด์ 2 เอนจิน มี ซากิ ฟูจิตะ (Saki Fujita) นักพากย์ เป็นต้นแบบเสียง และมีการแสดงดนตรีบนเวทีโดยฉายภาพเคลื่อนไหว

**ข้อมูลส่วนตัว**
ข้อความต่อไปนี้ที่ตั้งไว้สำหรับ ฮัตสึเนะ มิกุ ซึ่งได้รับการตีพิมพ์อย่างพิเศษ
*อายุ: 16 ปี
*ความสูง: 158cm
*น้ำหนัก: 42kg

**อ้างอิง**

**แหล่งข้อมูลอื่น**
 Crypton Future Media- Piapro- SEGA
หมวดหมู่:ตัวละครที่เป็นนักร้อง
หมวดหมู่:ไอดอลญี่ปุ่น
หมวดหมู่:โวคาลอยด์
หมวดหมู่:ตัวละครหญิงในอนิเมะและมังงะ
หมวดหมู่:อินเทอร์เน็ตมีม
เอนะ

เอนะ (Ena-shi) เป็นนครในจังหวัดกิฟุ ประเทศญี่ปุ่น นครเอนะสถาปนาขึ้นเมื่อวันที่ 1 เมษายน ค.ศ. 1954 จากการยุบรวมเมืองโออิ เมืองนางาชิมะ และอีกหกหมู่บ้าน ได้แก่ โทโน ซังโงะ ทาเกนามิ คาซางิ นางาโนะ และอีจิเข้าด้วยกัน กระทั่งในวันที่ 25 ตุลาคม ค.ศ. 2004 ได้มีการยุบรวมเมืองอีกสึ่เมือง ได้แก่ อาเกจิ อิวามูระ คามิยาฮางิ และยามาโอกะเข้าเป็นส่วนหนึ่งของนครเอนะ ในวันที่ 1 มีนาคม ค.ศ. 2023 มีจำนวนประชากร 45,906 คน

**อ้างอิง**

**แหล่งข้อมูลอื่น**
  ja
หมวดหมู่:นครในจังหวัดกิฟุ
เกโระ

เกโระ (Gero-shi) เป็นนครในจังหวัดกิฟุ ประเทศญี่ปุ่น จัดตั้งขึ้นเป็นนครเมื่อวันที่ 1 มีนาคม ค.ศ. 2004 จากการรวมเมืองและหมู่บ้านในอำเภอมาชิตะเข้าด้วยกัน นครเกโระมีชื่อเสียงด้านบ่อน้ำร้อน มีแม่น้ำฮิดะไหลผ่านตัวเมือง ในวันที่ 1 มีนาคม ค.ศ. 2023 มีจำนวนประชากร 28,950 คน

**อ้างอิง**

**แหล่งข้อมูลอื่น**
 1=http://www.city.gero.lg.jp/ ja
หมวดหมู่:นครในจังหวัดกิฟุ